Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 12 พ.ค.65
Daily Focus - บล.ฟินันเซีย ไซรัส ประจำวันที่ 12 พ.ค.65
12 พ.ค. 2565

บล.ฟินันเซีย ไซรัส ประเมินดัชนีวันนี้ (12 พ.ค.65) คาด SET แกว่งตัวลงทดสอบแนวรับ 1,600+- จุดอีกครั้งจากบรรยากาศการลงทุนที่เป็นลบหลังเงินเฟ้อสหรัฐฯเดือน เม.ย. ออกมา +8.3% จากปีก่อน สูงกว่าที่ตลาดคาดเล็กน้อย กดดันให้เม็ดเงินไหลออกจากสินทรัพย์เสี่ยงต่อเนื่องจากความกังวล FED เร่งขึ้นดอกเบี้ยในการประชุม 2 ครั้งข้างหน้าอีกตรั้งละ 0.5% ขณะที่ปัจจัยในประเทศโฟกัสหลักยังคงอยู่ที่การประกาศกำไรไตรมาส 1/65 ของบริษัทจดทะเบียน ซึ่งแนะนำ Selective Buy หุ้นที่โมเมนตัมกำไรไตรมาส 1/65 – ไตรมาส 2/65 โดดเด่น
ส่วน SET Index ที่ปรับฐานในช่วงกว่า 1 เดือนที่ผ่านมา ส่วนที่สะสมเพิ่มไปแล้วบริเวณ 1,600 จุดแนะนำถือลงทุนต่อเนื่อง และมองแนวรับหลักถัดไปที่ 1,580+- จุดสำหรับการเก็งกำไรระยะสั้น ส่วนระยะกลาง-ยาวมอง 1,560+- จุด เรายังเน้นหุ้น Value Domestic และ Reopening Play ที่มี PER/PBV ไม่สูงเทียบกับในอดีตก่อน COVID-19 และได้ประโยชน์จากบาทอ่อน
สำหรับหุ้นเด่นวันนี้ : GFPT แนะนำ “ซื้อ” ราคาเป้าหมาย 16 บาท คาดกำไรไตรมาส 1/65 ฟื้นตัวแกร่ง +433% จากไตรมาสก่อน, +372% จากปีก่อน จากปริมาณและราคาไก่ที่ปรับขึ้น คาด Gross Margin ปรับขึ้นเป็น 12% ดีกว่าที่เคยคาด ขณะที่ GFN คาดพลิกมีกำไร
ขณะที่แนวโน้มกำไรไตรมาส 2/65 คาดยังเร่งตัวขึ้นต่อเนื่องแม้จะเผชิญต้นทุนสูงขึ้น แต่ปริมาณส่งออกฟื้นแรงและการปรับขึ้นราคาขายส่งออกได้มากกว่า คาดกำไรปี 2565 ฟื้นแรงเป็น 1.3 พันล้านบาท จาก 209 ล้านบาท ในปี 2564 ให้แนวรับ 14 บาท แนวต้าน 14.70-15//15.50 บาท